**Väikehange „****Automatiseeritud desinfitseerimise seade saastunud ruumidele“**

Aktsiaselts Rakvere Haigla (edaspidi ka hankija) soovib osta haiglale **saastunud ruumide desinfitseerimiseks automatiseeritud seadet** ja selles kasutatavat **lahust** ning **indikaatoreid**.

Automatiseeritud desinfitseerimise seade (edaspidi nimetatud ka kui seade), lahus ja indikaatorid (koos nimetatud ka kui kaup/kaubad) peavad vastama minimaalselt käesolevas pakkumuste esitamise ettepanekus loetletud tehnilistele tingimustele/tehnilistele näitajatele. Tehniliselt paremate parameetritega seadme pakkumine on lubatav.

**I Hanke tehnilised tingimused, pakkumusevorm ja kinnitused, et pakkumus vastab hankija poolt käesolevas dokumendis esitatud tingimustele.**

1. Hankeobjektiks oleva seadme, lahuse ja indikaatorite tehnilise kirjeldusega palume tutvuda käesolevast pakkumuste esitamise ettepanekust tulenevate tingimustega, eduka pakkujaga sõlmitava hankelepingu tingimustega palume tutvuda pakkumuste esitamise ettepanekule lisatud hankelepingu projektist.
2. Pakkumus tuleb esitada elektronposti teel hiljemalt **27.mai 2024.a kell 10:00** aadressil haigla@rh.ee. Elektronkirja teemareale tuleb märkida „Automatiseeritud desinfitseerimise seade saastunud ruumidele. Mitte avada enne 27.05.2024.a kell 10:00“. Hankija ei vastuta pakkumuste, millised ei ole varustatud eelnimetatud märksõnadega, ennetähtaegse avamise eest. Pakkumused, mis on esitatud paberkandjatel või millised ei ole saabunud käesolevas lõigus nimetatud elektronposti aadressidele hiljemalt eelnimetatud tähtpäevaks, ei osale pakkumismenetluses.
3. Tingimuslike pakkumuste esitamine ei ole lubatud. Tingimuslikud pakkumused kuuluvad viivitamatult tagasi lükkamisele.
4. Kogu käesolevat väikehankemenetlust, hankeobjekti puudutavaid tehnilisi tingimusi ning muid hankemenetlusega seotud küsimusi puudutav suhtlus toimub üksnes elektrooniliste kandjate kaudu, pöördumisel aadressile haigla@rh.ee. Hankija teeb kõik käesolevast pakkumuste esitamise ettepanekust tulenevad küsimused ja/või tehnilise kirjelduse osas esitatud küsimused koos vastustega avalikult teatavaks hankija kodulehel aadressil www.rh.ee, hangete teemalehel. Hankija ei avalikusta oma kodulehel konkreetse küsimuse esitanud ettevõtja ja/või tema esindaja nimesid.
5. Hankija jätab endale õiguse astuda tähtaegselt käesolevast pakkumuste esitamise ettepanekust tulenevatele tingimustele vastavad pakkumused esitanud pakkujatega läbirääkimistesse pakutava seadme tarneaja, garantiiaja, hankeobjektiga koos kasutatava lahuse ja indikaatorite soetamise tingimuste ning seadme ja nende lisatarvikute maksumuste üle. Läbirääkimiste pidamise soovist ning täpsemast korrast teavitab hankija tähtaegselt pakkumused esitanud pakkujaid elektronkirja teel.
6. Pakkumuste hindamise kriteeriumid
	1. Hankija hindab pakkumusi hanke kogumaksumuse alusel. Pakkumuste hindamiskriteeriumiks on madalaim kogumaksumus. Madalaim kogumaksumus selgitatakse välja pakkumuste kogumaksumuste alusel. Pakkumuse kogumaksumus leitakse seadme maksumuse, käesoleva tehnilise kirjelduse punktides II.7 ja II.11) märgitud eeldatavas koguses lahuse maksumuse ja käesoleva tehnilise kirjelduse p II.15) märgitud eeldatavas koguses indikaatorite maksumuse summeerimise teel. Lahuse maksumuse hindamisel rakendab hankija soodsaima liitrihinnaga lahuse hinda. Võrdse kogumaksumusega pakkumuste korral tunnistatakse edukaks pakkumus, mille lahuste ja indikaatorite eeldatava ostukoguse kogumaksumus on madalaim.
7. Hankija jätab endale õiguse kõikide pakkumuste tagasi lükkamiseks, mh kuid mitte ainult juhul kui:
	1. kõikide pakkumuste maksumused ületavad hankija poolt eeldatud hankelepingu maksumust;
	2. pakutav seade ei vasta hankija vajadustele ja/või ei täida hankija poolt soovitud eesmärke;
	3. pakkumused on esitatud tingimuslikena (vastuolus hankija poolt käesolevas tehnilises kirjelduses esitatud tingimustega).
8. Pakkumuse esitamisega kinnitab pakkuja käesoleva väikehanke hanketingimustega nõustumust ning võtab endale kohustuse pakkumuse edukaks osutumisel tema pakkumuse objektiks oleva seadme hankijale pakkumusest tuleneva tähtaja jooksul müümiseks, tarnimiseks ning hankijale üleandmise eelduseks olevate tingimuste täitmiseks. Pakkuja pakkumus peab seejuures olemas jõus vähemalt 30 kalendripäeva käesoleva pakkumuste esitamise ettepaneku punktis I.2) sätestatud pakkumuste esitamise tähtpäeva saabumisest.

**II Väikehanke objektiks oleva seadme, lahuse ja indikaatorite tehnilised tingimused**

Pakutav seade, lahus ja indikaatorid peavad vastama minimaalselt järgnevatele tingimustele:

Seade

1. Seadme töö peab põhinema plasmatehnoloogiaga kiirendatud vesinikperoksiidil.
2. Seadmest tulev kuiv aur ei tohi niisutada ega söövitada pindu ning kahjustada elektroonikaseadmeid, peab olema materjalidega sobiv, keskkonnasõbralik biolagunev;
3. Seadme aurusti tekitatud kuiv aur peab jõudma ruumis kõigi olevate esemeteni, mida käsitsi puhastamise käigus ei pruugita dekontamineerida;
4. Seade peab sobima kasutamiseks ka ruumides, mille ventilatsioonisüsteemides on kasutusel HEPA filter (nt. isolatsioonipalatid);
5. Seadme elektritoide 230V / max 10A; klass 1;
6. Vastavus: CE EN 60601-1 (2006) või samaväärne.

Lahus 6%

1. H2O2 kiiredatud (CAS 7722-84-1) 6%.
2. Pakutav lahus peab olema kasutusvalmis lahus, mida kasutatakse bakteritsiidse, fungitsiidse, virutsiidse ja sporitsiidse desinfektsioonivahendina.
	1. Aine klassifikatsioon peab vastama määrusele (EÜ) nr 1272/2008;
	2. Lahuse pakend mahuga kuni 20 liitrit, kuid hankija eelistab suuremas pakendist pakutavat lahust.
3. Lahuse eeldatav ostumaht seadme eeldatava eluea so 60 kalendrikuu jooksul, arvestatuna seadme üleandmise-vastuvõtmise akti hankelepingu osapoolte allkirjastamise kuupäevast, on 200 liitrit. Lepingu sõlmimisel koheselt välja ostetav ostumaht on 40 liitrit.
4. Kogu hankelepingu perioodil pakkuja/müüja poolt hankijale/ostjale müüdav ja tarnitav lahus peab olema seadme tootja toodangust ja/või tootja poolt seadmel kasutamiseks aktsepteeritud. Juhul kui tegemist ei ole seadme tootja poolt toodetud lahusega, kohustub pakkuja/müüja esitama hankijale/ostjale tootja kinnituse ja/või tootja poolt väljastatud dokumentatsiooni, millisest nähtub pakutava lahuse seadmega kasutamiseks sobivuse kinnitus üheselt.

Lahus 12%

1. H2O2 kiiredatud (CAS 7722-84-1) 12%.
2. Pakutav lahus peab olema kasutusvalmis lahus, mida kasutatakse bakteritsiidse, fungitsiidse, virutsiidse ja sporitsiidse desinfektsioonivahendina.
	1. Aine klassifikatsioon peab vastama määrusele (EÜ) nr 1272/2008;
	2. Lahuse pakend mahuga kuni 20 liitrit, kuid hankija eelistab suuremas pakendist pakutavat lahust.
3. Lahuse eeldatav ostumaht seadme eeldatava eluea so 60 kalendrikuu jooksul, arvestatuna seadme üleandmise-vastuvõtmise akti hankelepingu osapoolte allkirjastamise kuupäevast, on 300 liitrit. Lepingu sõlmimisel koheselt välja ostetav ostumaht on 60 liitrit.
4. Kogu hankelepingu perioodil pakkuja/müüja poolt hankijale/ostjale müüdav ja tarnitav lahus peab olema seadme tootja toodangust ja/või tootja poolt seadmel kasutamiseks aktsepteeritud. Juhul kui tegemist ei ole seadme tootja poolt toodetud lahusega, kohustub pakkuja/müüja esitama hankijale/ostjale tootja kinnituse ja/või tootja poolt väljastatud dokumentatsiooni, millisest nähtub pakutava lahuse seadmega kasutamiseks sobivuse kinnitus üheselt.

Indikaatorid

1. Test töötluse järgseks ruumi puhtuse taseme hindamiseks.
2. Indikaatorite eeldatav ostumaht 60 kalendrikuu jooksul, arvestatuna seadme üleandmise-vastuvõtmise akti hankelepingu osapoolte allkirjastamise kuupäevast, on 5000 tk. Lepingu sõlmimisel koheselt välja ostetav ostumaht on 1000 tükki.

**III Väikehanke objektiks oleva seadme, lahuse ja indikaatorite pakkumisele ning seadme, lahuse ja indikaatorite müügile ning tarnele esitatavad olulised lisatingimused**

**Seadme pakkumisele ja seadme müügile ning tarnele esitatavad olulised lisatingimused**

1. Pakkuja märgib pakkumuses pakutava seadme tootja, nimetuse/mudeli numbri, tootmisaasta. Pakutav seade peab olema uus, sh ei tohi olla tegemist demoseadmega.
2. Pakutav seade peab vähemalt vastama Eesti Vabariigi territooriumil kehtivatest õigusaktidest nagu ka valdkonna ohutusstandarditest tulenevatele miinimumnõuetele.
3. Seadmele ja selle osadele tagatav minimaalne garantiiaeg: 24 kalendrikuud seadme üleandmise-vastuvõtmise akti allkirjastamise kuupäevast.

Pakkuja märgib pakkumuses tema poolt pakutavale seadmele kehtiva garantiiaja pikkuse kalendrikuudes.

1. Garantiiajal ei või seadme maksumusele seoses hooldus- ja/või parandustööde teostamisega mistahes täiendavaid kulusid hankija jaoks lisanduda, v.a kui remondivajadus on tingitud hankija/ostja ja/või tema töötajate süülisest tegevusest või raskest hooletuses või tavapärasest mõistlikust kulumisest. Juhul kui seadme hooldus või remont ei ole garantiijärgsel perioodil võimalik hankija asukohas, korraldab seadme transporti Eesti piires hankija/ostja. Garantiiperioodil kannab remondi, hoolduse ja eelnevatega seotud transportkulud ning varuosade maksumuse pakkuja/müüja v.a hankija/ostja ja/või tema töötajate süülisest tegevusest või raskest hooletuses või tavapärasest mõistlikust kulumisest tingitud varuosade vajadus.

Kui pärast garantiiaeg selgub remondivajadus, siis remonttöö kohta esitab pakkuja eraldi hinnapakkumise, milles peavad sisalduma kõik tööde teostamisega seotud kulud (sealhulgas lisatarvikud, kuluvahendid, varuosad, tööaeg, sõidu- ja transportkulu jne) ja peale tellija poolset kooskõlastust teostab remonttöö.

Pakkujal on kohustus kooskõlastada hankija esindajaga kõikide remonttööde teostamisel kasutatavate varuosade vahetus koos remonttööde maksumusega, enne töödega alustamist ja tellijapoolset maksekohustuse tekkimist.

1. Pakkuja kohustub pakkumuses märkima seadme kasutusea täisaastates, milline ei või seejuures olla lühem kui viis (5) aastat seadme üleandmise-vastuvõtmise akti jõustumise kuupäevast, mille jooksul tagab pakkuja pakutavale seadmele tasuta tehnilise kasutaja toe (telefoni ja/või kirja teel).
2. Juhul kui seadet ei õnnestu garantiiajal või peale garantiiaja lõppemist seadme tegeliku eluea jooksul parandada maksimaalselt ühe (1) nädala jooksul hankijalt/ostjalt rikketeate saamisest, kohustub müüja tagama enda kulu ja vahenditega ostja asukohta hankeobjektiks oleva seadmega samadel tööpõhimõtetel ja metoodikaga töötava asendusseadme tarnimise hiljemalt käesolevas punktis nimetatud hiliseimaks tähtajaks ning teostama vajadusel ostja juures kohapeal ostjale sobival ajal asendusseadme kasutajakoolituse jms.
3. Seadme tarneaeg: esimesel võimalusel hankija poolt ostuotsuse teate edukale pakkujale esitamisest kuid seejuures mitte hiljem kui 30 kalendripäeva jooksul hankelepingu sõlmimisest.

Pakkuja kohustub pakkumuses märkima tema poolt tagatava tarneaja pikkuse kalendripäevades, arvestatuna hankelepingu jõustumise kuupäevast, kusjuures tegemist peab olema maksimaalse tarneajaga, millise jooksul pakkuja garanteerib hankijale seadme tarne ja muude seadme üleandmise-vastuvõtmise akti vormistamise eelduseks olevate tegevuste ning toimingute sooritamise. Pakkumusest tulenevast maksimaalselt tagatavast tarneajast lühem tarne on lubatud, kehtib põhimõte „mida varem seda parem“.

1. Pakkuja kohustub esitama tema poolt pakutava seadme maksumuse eurodes, täpsusastmega kaks kohta peale koma, käibemaksuta ja käibemaksuga maksumustena. Seadme maksumus peab seejuures sisaldama kõiki seadme osiseid ja tegevusi, sh kuid mitte ainult seadme tarne, koolituse, paigalduse jne maksumusi ehk tegemist peab olema lõppmaksumusega, millisele hankija/ostja jaoks mistahes täiendavaid kulusid ei lisandu, v.a. kui käesoleva väikehanke hanketingimustes on sõnaselgelt sätestatud teisiti.
2. Pakkuja kohustub esitama pakkumuse koosseisus andmed seadme hooldusvajaduse ja -sageduse kohta koos vajalike lisatarvikute ja kuluvahendite ning hooldustööde nime- ja hinnakirjadega.
3. Pakkuja lisab pakkumusele pakutava seadme hoolduse maksumuse (plaaniliste hoolduste maksumus seadme eeldatava eluea jooksul, mis ei või seejuures olla lühem kui 60 kalendrikuud), milline on lahti kirjutatud igakordse hoolduse täpsusega. Pakkuja kinnitab sealjuures, et esitatud hoolduse maksumus on kohane ja sisaldab kõiki plaanilisi hooldustöid ja –kulude arvestust.
4. Pakkuja lisab pakkumusele tema poolt pakutava seadme tehnilise andmestiku, milliselt hankijal oleks võimalik veenduda pakkuja poolt pakutava seadme vastavuses käesolevast tehnilisest kirjeldusest (p II) tulenevatele miinimumtingimustele.
5. Lisaks eelnimetatud dokumentidele kohustub pakkuja lisama pakkumusele tema poolt pakutava seadme kasutus- ja hooldusjuhendid, millised peavad olema esitatud pakkumuse koosseisus vähemalt ingliskeelsena. Seadme ostjale üleandmisel peab seade olema varustatud paberkandjatel nii eesti- kui ka ingliskeelsete hooldus- ja kasutusjuhenditega.
6. Seadme üleandmine:

Seade loetakse üleantuks kui müüja poolt on teostatud hankija juures kohapeal, hankija esindajate juuresolekul, edukas katsekäivitus, läbiviidud vajalikud koolitused ning on üleantud kasutusjuhendid ja muud käesolevast pakkumuste esitamise ettepanekust tulenevalt üleandmiseks kohustuslikud dokumendid. Seadme üleandmise kohta koostatakse müüja poolt seadme üleandmise-vastuvõtmise kuupäeval kahepoolne üleandmise-vastuvõtmise akt, milline allkirjatatakse poolte esindajate poolt ning milline on aluseks arve esitamisele.

1. Tarne- ja paigaldustingimused:
	1. Pakkuja tarnib ja paigaldab seadme aadressile Lõuna põik 1, Rakvere linn, Lääne-Virumaa, Eesti Vabariik.
	2. Seadme paigaldus peab sisaldama: seadme töökorda seadmist ja häälestamist, seadme lahti pakkimisest tekkinud pakkematerjalide utiliseerimist.
	3. Seadme transport kuni seadme lõpliku asukohani ettenähtud ruumidesse ja seadme paigalduse võimalikud kulud ja töövahendid peavad sisalduma pakkumuses.
	4. Paigaldamise järgselt, seadme üleandmisel, esitab müüja/tarnija ostja esindajale järgmised paberkandjatel dokumendid ja/või nende koopiad: kõik sertifikaadid ja tunnistused, mis kinnitavad seadme vastavust Eestis kehtivatele meditsiinitehnikale kehtestatud nõuetele.
2. Edukas pakkuja/müüja kohustub tagama seadme paigaldamise järgselt hankija töötajatele seadme asukohas seadme kasutajakoolitust vastavalt järgmistele tingimustele:
	1. Koolitus koosneb teoreetiliselt ja praktilisest osast. Mõlemad koolituse osas toimuvad samal tööpäeval. Koolitusgrupis osalejate arv ei ole piiratud. Koolituse teostamise aeg tuleb kooskõlastada hankija esindajaga vähemalt viis (5) tööpäeva enne koolituse toimumist. Koolitus peab toimuma tööpäevadel (E-R), hankijaga eelnevalt kokkulepitavatel kellaaegadel.
	2. Koolitus koosneb kahest osast:
* Koolituse teoreetiline osa: Koolituse käigus tutvustatakse pakutavat seadet, selle tööpõhimõtteid jne (muu hulgas seda, kas ja mida peab tegema ruumi ette valmistamiseks seadme parimaks eesmärgipäraseks kasutamiseks jne).
* Koolituse praktiline osa: koolitus peab toimuma kolmes (3) erinevas ruumis (iga ruum vähemalt 40m3). Koolitus viiakse läbi pakkuja seadme, selles kasutatava lahuse ja indikaatoritega.
	1. Koolitused peavad toimuma eesti keeles. Juhul kui koolituse(d) viib läbi muukeelne koolitaja, peab pakkuja poolt olemas tagatud koolitusel erialaterminoloogiat valdava eestikeelse tõlgi olemasolu.
	2. Koolitused toimuvad müüja/pakkuja kulul ja vahenditega ehk koolitusega seonduvalt hankijale/ostjale mistahes täiendavaid kulusid kaasneda ei tohi.
1. Iga viidet, mis käesolevas dokumendis on tehtud ühele või mõnele riigihangete seaduse § 88 lõikes 2 nimetatud alusele (standardile, tunnistusele kuid ka ostuallikale, protsessile, kaubamärgile, patendile, tüübile, päritolule või tootmisviisile), tuleb lugeda selliselt, et see on täiendatud märkega „või samaväärne“. Samaväärsetele kriteeriumitele vastavat lahendust sisaldava pakkumuse esitamisel kohustub pakkuja tõendama samaväärsust, esitades pakkumuse koosseisus samaväärsust tõendavad tõendid ja dokumendid, sõltumatute hindamisasutuste väljastatud sertifikaadid/otsused vms, milliste alusel hankijal on võimalik veenduda pakutava lahenduse sisulises, tehnilises ja/või funktsionaalses samaväärsuses. Juhul kui samaväärsus ei leia ühest tuvastamist/tõendamist, kuulub hankijale õigus pakkuja pakkumus tagasi lükata.

**IV Lahuste pakkumisele, lahuste müügile ja tellimisele ning tarnele esitatavad olulised lisatingimused**

1. Pakkuja kohustub esitama tema poolt pakutava lahuse ühe (1) liitri maksumuse ning kogumaksumuse (arvestades sealjuures punktides II.7 ja II.11 märgitud lahuste eeldatavaid ostumahtusid) eurodes, täpsusastmega kaks kohta peale koma, käibemaksuta ja käibemaksuga maksumustena.

Pakkuja kohustub esitama tema poolt pakutava lahuse pakendi(te) suuruse(d) st muuhulgas märkima mitu liitrit lahust on ühes pakendis, tooma välja erinevad pakendi suurused ning pakendi maksumuse(d) eurodes, täpsusastmega kaks kohta peale koma, käibemaksuta ja käibemaksuga maksumustena.

Lahuse kogumaksumus peab seejuures sisaldama ka kõiki tegevusi, sh kuid mitte ainult lahuse tarne maksumust, ehk tegemist peab olema lõppmaksumusega, millisele ostja jaoks mistahes täiendavaid kulusid ei lisandu, v.a. kui käesoleva väikehanke hanketingimustes on sõnaselgelt sätestatud teisiti.

1. Pakkuja kohustub lisama pakkumusele tema poolt pakutava lahuse kasutusjuhendi ja ohutuskaardi, millised peavad olema esitatud pakkumuse koosseisus vähemalt ingliskeelsena. Lahuse ostjale üleandmisel peab lahus olema varustatud paberkandjatel nii eesti- kui ka ingliskeelse kasutusjuhendi ja ohutuskaardiga.
2. Pakkuja peab lahuse tarnima lähtudes hankija/ostja tellimusest hankija/ostja asukohta aadressil Lõuna põik 1, Rakvere linn, Lääne-Virumaa.
3. Pakkuja kohustub tellitud lahuse tarnima esimesel võimalusel, kuid seejuures hiljemalt 30 päeva jooksul arvestatuna hankija/ostja poolt tellimuse esitamise kuupäevast.
4. Pakkuja kohustub lahuse markeerima ja pakkima transportimiseks vastavalt lahuse tootja markeerimis- ja pakkimisnõuetele, mis tagavad toodete säilimise transportimise käigus. Pakkuja kannab käesolevast punktist tuleneva kohustuse rikkumisest tulenevalt kaasneva vigastatud lahuse pakendi asendamise kulud.
5. Lahuse transport pakkujalt/müüjalt hankijale/ostjale toimub pakkuja korraldusel ning on hankijale/ostjale tasuta.
6. Lahust peab olema võimalik tellida/osta ka ühe (1) pakendi kaupa.
7. Pakkuja poolt esitatavad arved peavad sisaldama vähemalt alljärgnevat informatsiooni: hankelepingu number; toote nimetus; hankija poolne hankelepingu täitmise eest vastutava töötaja nimi.

**V Indikaatorite pakkumisele, indikaatorite müügile ja tellimisele ning tarnele esitatavad olulised lisatingimused**

1. Pakkuja kohustub esitama tema poolt pakutavate indikaatorite ühe (1) tüki/testi maksumuse ning kogumaksumuse (arvestades sealjuures punktis II.15 märgitud indikaatorite eeldatavat ostumahtu) eurodes, täpsusastmega kaks kohta peale koma, käibemaksuta ja käibemaksuga maksumustena.

Pakkuja kohustub esitama tema poolt pakutavate indikaatorite pakendi(te) suuruse(d) ning märkima mitu tükki/testi on ühes pakendis ning tooma välja erinevad pakendi suurused ning pakendi maksumuse(d) eurodes, täpsusastmega kaks kohta peale koma, käibemaksuta ja käibemaksuga maksumustena.

Indikaatorite kogumaksumus peab seejuures sisaldama ka kõiki tegevusi, sh kuid mitte ainult indikaatorite tarne maksumust, ehk tegemist peab olema lõppmaksumusega, millisele ostja jaoks mistahes täiendavaid kulusid ei lisandu, v.a. kui käesoleva väikehanke hanketingimustes on sõnaselgelt sätestatud teisiti.

1. Pakkuja kohustub lisama pakkumusele tema poolt pakutavate indikaatorite kasutusjuhendi, milline peab olema esitatud pakkumuse koosseisus vähemalt ingliskeelsena. Indikaatorite ostjale üleandmisel peab lahus olema varustatud paberkandjatel nii eesti- kui ka ingliskeelsetele kasutusjuhenditele.
2. Pakkuja peab indikaatorid tarnima lähtudes hankija/ostja tellimusest hankija/ostja asukohta aadressil Lõuna põik 1, Rakvere linn, Lääne-Virumaa.
3. Pakkuja kohustub tellitud indikaatorid tarnima esimesel võimalusel, kuid seejuures hiljemalt 30 päeva jooksul arvestatuna hankija/ostja poolt tellimuse esitamise kuupäevast.
4. Pakkuja kohustub indikaatorid markeerima ja pakkima transportimiseks vastavalt indikaatorite tootja markeerimis- ja pakkimisnõuetele, mis tagavad toodete säilimise transportimise käigus. Pakkuja kannab käesolevast punktist tuleneva kohustuse rikkumisest tulenevalt kaasneva vigastatud lahuse pakendi asendamise kulud.
5. Indikaatorite transport pakkujalt/müüjalt hankijale/ostjale toimub pakkuja korraldusel ning on hankijale/ostjale tasuta.
6. Indikaatoreid peab olema võimalik tellida/osta ka ühe (1) pakendi kaupa.
7. Pakkuja poolt esitatavad arved peavad sisaldama vähemalt alljärgnevat informatsiooni: hankelepingu number; toote nimetus; hankija poolne hankelepingu täitmise eest vastutava töötaja nimi.

**Pakkumuse esitamine** (pakkuja kohustub täitma kõik roheka taustavärviga tähistatud andmeväljad)

|  |  |
| --- | --- |
| 1. **Seadme pakkumisele ja seadme müügile ning tarnele esitatavad olulised lisatingimused**
 | **Pakkuja esitab nõutud andmed** |
| 1.1 | Pakkuja märgib pakutava seadme tootja, nimetuse/mudeli numbri, tootmisaasta | Click or tap here to enter text. |
| 1.2  | Pakkuja märgib seadme maksumuse eurodes, täpsusastmega kaks kohta peale koma, käibemaksuta ja käibemaksuga maksumustena | Click or tap here to enter text. |
| 1.3  | Pakkuja märgib tema poolt pakutava seadme garantiiaja kalendrikuudes, täisarvuna | Click or tap here to enter text. |
| 1.4 | Pakkuja märgib seadme kasutusaja täisaastates | Click or tap here to enter text. |
| 1.5 | Pakkuja märgib tema poolt tagatava tarneaja pikkuse kalendripäevades  | Click or tap here to enter text. |
| 1. **Lahuste pakkumisele, lahuste müügile ja tellimisele ning tarnele esitatavad olulised lisatingimused**
 |
| 2.1 | Pakkuja esitab tema poolt pakutava lahuse ühe (1) liitri maksumuse ning kogumaksumuse (arvestades sealjuures punktides II.7 ja II.11 märgitud lahuste eeldatavaid ostumahtusid) eurodes, täpsusastmega kaks kohta peale koma, käibemaksuta ja käibemaksuga maksumustena | Click or tap here to enter text. |
| 2.2 | Pakkuja kohustub esitama tema poolt pakutava lahuse pakendi(te) suuruse(d) st muuhulgas märkima mitu liitrit lahust on ühes pakendis, tooma välja erinevad pakendi suurused ning pakendi maksumuse(d) eurodes, täpsusastmega kaks kohta peale koma, käibemaksuta ja käibemaksuga maksumustena | Click or tap here to enter text. |
| 2.3 | Kui pakkuja pakub ka hulgisoodustuse võimalust, siis esitada selle kohta andmed | Click or tap here to enter text. |
| 1. **Indikaatorite pakkumisele, indikaatorite müügile ja tellimisele ning tarnele esitatavad olulised lisatingimused**
 |
| 3.1 | Pakkuja esitab tema poolt pakutavate indikaatorite ühe (1) tüki/testi maksumuse ning kogumaksumuse (arvestades sealjuures punktis II.15 märgitud indikaatorite eeldatavat ostumahtu) eurodes, täpsusastmega kaks kohta peale koma, käibemaksuta ja käibemaksuga maksumustena | Click or tap here to enter text. |
| 3.2 | Pakkuja esitab tema poolt pakutavate indikaatorite pakendi(te) suuruse(d) ning märkima mitu tükki/testi on ühes pakendis ning tooma välja erinevad pakendi suurused ning pakendi maksumuse(d) eurodes, täpsusastmega kaks kohta peale koma, käibemaksuta ja käibemaksuga maksumustena | Click or tap here to enter text. |
| 3.3 | Kui pakkuja pakub ka hulgisoodustuse võimalust, siis esitada selle kohta andmed | Click or tap here to enter text. |

1. Pakkuja esitab käesolevas väikehankes tõusetunud küsimuste lahendamisega tegeleva kontaktisiku andmed:
	1. …………………….. (nimi), ……………. (telefon), ………. (e-posti aadress).
2. Pakkuja esitab tema pakkumuse edukaks osutumisel ja temaga hankelepingu sõlmimisel lepinguga seotud küsimuste ja kaupade ning varuosade tellimuste menetlemisega seotud kontaktisiku(te) andmed:
	1. lepingulistes üldküsimustes: ……………....... (nimi), …………. (telefon), …………. (e-posti aadress);
	2. seadmete tarnet, üleandmist, hooldus- ja remonditeenuse osutamist, varu- ja kuluosade tellimist puudutavates küsimustes: ………………….. (nimi), ……………. (telefon), ……........…. (e-posti aadress);
	3. seadet puudutava tehnilise toe kontaktandmed: ……………….. (nimi), ……………. (telefon), ………..…. (e-posti aadress).
3. Pakkujaga hankelepingu sõlmimisel hankelepingusse märgitavad andmed:
	1. Pakkuja nimi: ……………………………………………………........….
	2. Pakkuja registrikood: ……………………………………………….........
	3. Pakkuja aadress: ……….……………………………………........…........
	4. Pakkuja telefoni number (lepingusse lisatav üldnumber): .……….....…...
	5. Pakkuja elektronposti aadress (lepingusse lisatav üldaadress): …………………………………..
	6. Pakkuja poolt lepingu allkirjastamiseks pädeva(te) isiku(te) nimi/nimed: ……………………………………
	7. Lepingu allkirjastaja(te) allkirjaõiguslikkuse alus: ……………...……..
	8. Pakkuja elektroonilise tellimiskeskkonna aadress on: ...............................

Jääme ootama pakkumusi!

Aktsiaselts Rakvere Haigla

21.mai 2024